Engelbrekt Engelbrektsson
Engelbrekt Engelbrektsson (-, oko 1390.. - pored Örebra, maj 1436.), bio je švedski nacionalni heroj vođa pobune u 15. vijeku protiv Erika Pomeranskog kralja Kalmarske unije, ujedinjenih kraljevstava Švedske, Danske i Norveške.

Biografija

Engelbrektsson je bio sitni plemić njemačkog porijekla, vlasnik jednog manjeg rudnjika u švedskom Bergslagenu.

Kad su u ljeto 1434. rudari i seljaci iz Bergslagena digli bunu protiv ekonomski katastrofalne i 
neustavne politike apsolutistički nastrojenog Erika od Pomeranije, izabrali su Engelbrekta 
za svog vođu. Izvrsni početni uspjesi Engelbrektove pobunjeničke vojske protiv Erikovih snaga, potaknuli su i plemstvo i svećenstvo da se pridruže buni, pa je ona na taj način dobila karakter općenacionalnog revolta.

Sklopljeno primirje u novembru 1434. rezultiralo je potpisivanjem sporazuma početkom 1435. i povratak na početno stanje prije pobune - status quo. Iako je Erik od Pomeranije obećao Šveđanima da će poštivati 
​​njihova ustavna prava,  ubrzo je postalo jasno da je samo fingirao i postupio s lošom namjerom. 

Nakon obnove neprijateljstvava u januaru 1436., Engelbrekt je ponovno stao na čelo ustanika i napao brojne kraljeve utvrde, zauzevši među prvima Stockholm.

Ali su tad izbile svađe i sukobi među švedskim plemstvom, pa je maju 1436. jedan od njih Magnus Bengtsson - 
ubio Engelbrekta Engelbrektssona.

Njegova smrt demoralizirala je ustanike, pa je Erik od Pomeranije uspio zavesti red. Ipak je tinjajuće nezadovoljstvo i uspomena na Engelbrekta, kojeg je smrt pretvorila u nacionalnog heroja, dala Šveđanima potrebnu snagu da svrgnu Erika do ljeta 1439.

Izvori

Vanjske veze 

 Engelbrekt Engelbrektsson na portalu Encyclopædia Britannica 

Švedski vladari
Historija Švedske